***ΒΙΟΓΡΑΦΙΚΟ ΑΛΕΞΑΝΔΡΟΥ ΚΡΙΤΣΙΚΗ*** Ο **Αλέξανδρος Κριτσίκης** γεννήθηκε στις 1 Οκτωβρίου 1978 και είναι πατέρας ενός ανηλίκου τέκνου.

  Απεφοίτησε από τη Νομική Σχολή του Δημοκριτείου  Πανεπιστημίου Θράκης, στην Κομοτηνή και είναι μέλος του Δικηγορικού Συλλόγου Πειραιώς, από του έτους 2008, με έδρα την Σαλαμίνα.

 Τυγχάνει επίσης απόφοιτος του τμήματος Φιλοσοφικών και Κοινωνικών Σπουδών της Φιλοσοφικής Σχολής του Πανεπιστημίου Κρήτης, όπου κατά την διάρκεια των εκεί σπουδών του περάτωσε επιτυχώς τις εξετάσεις σε μαθήματα Φιλοσοφίας, Κοινωνιολογίας ( κατεύθυνση ), Ψυχολογίας, Παιδαγωγικών, Αρχαίας Ελληνικής Φιλολογίας, Βυζαντινής Ιστορίας, καθώς και εκπόνηση επιστημονικών σεμιναρίων στα ως άνω μαθήματα. Περαιτέρω δε είναι απόφοιτος του Π.Μ.Σ. ( Μεταπτυχιακό ) της Ιστορίας και θεωρίας Δικαίου της Νομικής Σχολής του Πανεπιστημίου Αθηνών ( κατεύθυνση Κοινωνιολογίας του Δικαίου ), όπου παρακολούθησε επιτυχώς τα ακόλουθα μαθήματα : α) Γενική Κοινωνιολογία, β) Εκκλησιαστικό Δίκαιο, γ) Κοινωνιολογία του Δικαίου ( Νομική Πληροφορική ), δ) Ειδικό Ερευνητικό Σεμινάριο και ε ) εκπόνηση Διπλωματικής εργασίας με βαθμό " ΆΡΙΣΤΑ " ( 10 ). Τέλος το 2014 ξεκίνησε την εκπόνηση διδακτορικής διατριβής στην Νομική Σχολή του ΔΠΘ με αντικείμενο της ερευνητικής του δραστηριότητας την νομική και κοινωνική φύση των συνεταιρισμών. Ασκεί δικαστηριακή αλλά και συμβουλευτική δικηγορία, δραστηριοποιούμενος ιδιαίτερα με έμφαση στους τομείς του αστικού, εμπορικού, ποινικού και δημοσίου δικαίου. Διετέλεσε μέλος της Επιτροπής εξέτασης αντιρρήσεων κατά των δασικών χαρτών του δασαρχείου Πειραιώς.. Αρθογραφεί τακτικά σε επιστημονικά – νομικά και εν γένει περιοδικά και site μεταξύ των οποίων και το [www.lastpoint.gr](http://www.lastpoint.gr) , ενώ έχει ασχοληθεί με τα κοινά του Δήμου Σαλαμίνας, της περιφέρειας Αττικής και του Δικηγορικού Συλλόγου Πειραιώς. Ενδεικτικά αναφέρεται ότι επιστημονική του εργασία δημοσιεύθηκε στην Πειραϊκή Νομολογία ( τεύχος 2/2015 ) και στο [www.constitutionalism.gr](http://www.constitutionalism.gr) με θέμα *« Μία απόπειρα προσέγγισης του δικαιώματος ίδρυσης και συμμετοχής σε πολιτικά κόμματα ( άρθρο 29 παρ. 1 εδ. α΄ του Συντάγματος ) »,* καθώς επίσης και στο περιοδικό νέων Δικηγόρων Πειραιώς « Παρίσταμαι », με θέμα *« Απόπειρα διερεύνησης των νομικών θεμάτων, που ανακύπτουν κατά τις συμβάσεις, που συνάπτονται μεταξύ ιδιωτών και Ο.Τ.Α. ».* Είναι πολύ καλός γνώστης της Αγγλικής γλώσσας.